Source: http://docplayer.hu/17960962-A-magyar-koztarsasag-neveben-i-t-e-l-e-t-e-t.html
Timestamp: 2018-11-18 21:25:00+00:00

Document:
A MAGYAR KÖZTÁRSASÁG NEVÉBEN! Í t é l e t e t : - PDF
Download "A MAGYAR KÖZTÁRSASÁG NEVÉBEN! Í t é l e t e t :"
1 Fővárosi Munkaügyi Bíróság 1055 Budapest, V. Markó u M. 372/1999/13. A MAGYAR KÖZTÁRSASÁG NEVÉBEN! A Fővárosi Munkaügyi Bíróság a Független Rendőr Szakszervezet által képviselt Dr. L. R., I.r. felperesnek, F. Gy., II.r. felperesnek az Országos Rendőr-főkapitányság alperes ellen beosztásból felmentés és rendelkezési állományba helyezés jogellenességének megállapítása iránt indult perében meghozta a következő Í t é l e t e t : A bíróság a felperesek keresetének helyt ad. Megállapítja, hogy az alperes vezetője X. 26-án kelt 005/1807. és 005/1808. számú parancsai jogellenesek, ezért azokat hatályon kívül helyezi. Kötelezi az alperest 15 napon belül a felperesek eredeti szolgálati beosztásának megfelelő új beosztásba való visszahelyezésére. Kötelezi továbbá alperest, hogy fizessen meg felpereseknek perköltség címén Ft-ot (azaz hétezerötszáz forintot). Az eljárási illetéket a Magyar Állam viseli. Az ítélet ellen a kézhezvételtől számított 15 napon belül a Fővárosi Bírósághoz intézett, de az
2 elsőfokú bíróságnál 4 példányban benyújtandó fellebbezéssel lehet élni. I N D O K O L Á S : I.r. felperes, L.R. rendőr alezredes a Zsaru Magazin főszerkesztői beosztásába, II.r. felperes, F.Gy. rendőr alezredes főszerkesztő-helyettesi beosztásba került kinevezésre V. 1-ei hatállyal. Az ORFK vezetője X. 26-án kelt 005/1807. és 005/1808. számú állományparancsával felpereseket X. 22-ei hatállyal a Hszt. 44. (1) bekezdés b. pontja alapján figyelemmel a /1998. számon jóváhagyott szervezési állománytáblázatra rendelkezési állományba helyezte és egyidejűleg beosztásukból felmentette. Egyben megállapította, hogy besorolásuk, illetményük változatlan, amelyet az ORFK biztosít. Felperesek XI. 2-án a parancs ellen panaszt terjesztettek elő, amelyet az ORFK vezetője XI. 27-én kelt határozatával elutasított és az iratokat a belügyminiszterhez felterjesztette. A belügyminiszter I. 8-án kelt határozatával a felperesek szolgálati panaszát elutasította. Az indoklás szerint a Zsaru Magazin szerkesztősége a szervezet-korszerűsítés előtt önálló osztályként működött az ORFK Hivatalán belül, a hivatalvezető közvetlen alárendeltségében. Az állománytábla szerinti vezetője a főszerkesztő elnevezésű beosztás volt, ezredesi rendfokozati besorolással. A szervezet-korszerűsítéssel a szerkesztőség, mint önálló szervezeti egység megszűnt, a lapkészítési feladatokat a kommunikációs igazgató látja el. Ebből következően az átszervezés tényleges volt. A Hszt. szerint akinek szolgálati beosztása megszűnik, azt a szerint más beosztásba lehet helyezni vagy ha átmenetileg nincs megfelelő beosztás, de tovább kívánják foglalkoztatni, a 44. (1) bekezdés d. pontja alapján rendelkezési állományba helyezhető vagy szolgálati viszonya az 56. szerint megszüntethető. Felperesek ezt követően II. 4-én törvényes határidőn belül keresetet terjesztettek elő a Fővárosi Munkaügyi Bírósághoz, amelyben a 005/1807. és 005/1808. számú állományparancsok hatályon kívül helyezését és szolgálati beosztásuk helyreállítását kérték. Keresetüket arra alapították, hogy rendelkezési állományba helyezésükhöz beleegyezésüket nem adták, az szolgálati beosztásukból történő felmentésük mellett törvénysértő, mivel a hivatkozott törvényhely azt csak akkor teszi lehetővé, amikor a hivatásos állomány tagjának beosztása létszámcsökkentés vagy átszervezés miatt megszűnik. Jelen esetben erről nincs szó. Megváltozott ugyan a szerkesztőség korábbi önálló osztály jogállása és a kommunikációs igazgatóság beosztott osztálya lett, de ettől függetlenül osztály szervezeti egységként működik tovább. Továbbra is
3 létezik nem szűnt meg az osztályvezetői és az osztályvezető-helyettesi beosztás. Alperes ellenkérelmében a kereset elutasítását és felperesek perköltségben történő marasztalását kérte. Arra hivatkozott, hogy az új szervezési állománytáblázat kapcsán tényleges átszervezés történt, amely megszüntette a felperesek beosztásait és ezt követően a kommunikációs igazgató gyakorolja a főszerkesztői jogosítványokat. Főszerkesztő-helyettesi beosztást az új állománytábla nem tartalmaz. A bíróság a felek perbeli nyilatkozatai, valamint a becsatolt iratok alapján a következő tényállást állapította meg: Az ORFK vezetője, X. 21-én Zs.A., az ORFK személyügyi szolgálat vezetője jelenlétében szóban közölte felperesekkel, hogy az ORFK átszervezése keretében a Zsaru Magazinnál betöltött főszerkesztői, illetve főszerkesztő-helyettesi beosztásukból X. 22-i hatállyal felmentésre és egyidejűleg rendelkezési állományba helyezésre kerülnek. Felperesek a döntéssel kapcsolatban kijelentették, hogy az ellen jogorvoslattal kívánnak élni. Egyúttal közölték, hogy az FRSZ-nél választott tisztséget töltenek be. Az országos főkapitány a szerkesztőség személyi állománya előtt másnap, X. 22-én hirdette ki a felperesek felmentésével kapcsolatos parancsát és egyúttal bejelentette, hogy az ott jelenlévő Dr. I.L.-t és Cs.K-t a BM köztisztviselői állományából a belügyminiszter kirendelte a felperesek tevékenységének ellátására. A főkapitány döntésének megfelelően felperesek X. 22-től rendelkezési állományba kerültek, munkát a szerkesztőségben nem végeztek. Munkakörüket mint ahogyan az a lap impresszumában a tényleges helyzetnek megfelelően feltüntetésre került Dr.I.L. és Cs.K. látta el. Az X. 21-én, illetve 22-én szóban kihirdetett állományparancs X. 26-án került írásban kibocsátásra és azt az alperes által csatolt futárjegyzék tanúsága szerint X. 28-án kézbesítették az érintetteknek. Az állományparancsokban hivatkozott évi XLIII. Tv. (Hszt.) 44. (1) bekezdés d. pontja kimondja, hogy a fegyveres szerv személyi állományába tartozó, de a fegyveres szervnél szolgálati beosztást be nem töltő személyt rendelkezési állományba kell helyezni. Ennek megfelelően a fegyveres szerv rendelkezési állományába tartozik, akinek a beosztása létszámcsökkentés vagy átszervezés miatt megszűnt.
4 A bíróság tehát az alperesi intézkedés jogszerűségének elbírálásakor azt vizsgálta, hogy a felperesek rendelkezési állományba helyezésének, illetve beosztásukból való felmentésének fenti törvényi feltétele az intézkedés hatályosulásakor azaz X. 22-én fennállt-e, azaz beosztásuk átszervezés folytán megszűnt-e vagy sem. A munkáltatói intézkedés indoklásának valóságát az alperes munkáltató köteles bizonyítani. A bíróság felhívására alperes A/5 számon másolatban becsatolta az ORFK szervezeti korszerűsítésére tett 14/ /1998. számú, keltezés nélküli előterjesztést, amelyet az országos rendőrfőkapitány írt alá, és az annak mellékletét képező állománytáblázatokat. Az előterjesztést jóváhagyólag aláírta Dr. P.S. belügyminiszter, azonban a jóváhagyás dátuma az iraton szintén nem szerepel. A belügyminiszteri intézkedés időpontját tekintve alperes csupán egyetlen okirati bizonyítékot Dr. Cs.Jné, BM Személyzeti és Munkaügyi Főosztály vezetőjének X. 26-i keltezésű átiratát tudta becsatolni, amelyben a főosztályvezető tájékoztatta az ORFK vezetőjét az előterjesztés jóváhagyásáról, illetve intézkedik annak megküldéséről. Az alperes által becsatolt egyéb dokumentumok alapján a bíróság megállapította, hogy az átszervezéshez kapcsolódó állománytáblázatoknak a belügyminiszteri jóváhagyást követő kiadását az ORFK Személyügyi Szolgálata végezte. Az iktató program szerint Zs.A. személyügyi szolgálatvezető a jóváhagyást követően, X. 29-én továbbította az ORFK hivatalvezetőjének az iratokat. A fenti tényállás alapján a bíróság megállapította, hogy a parancsok kihirdetésekor, illetve hatályosulásakor az annak alapjául szolgáló indok nem volt valós, mivel az átszervezésről szóló előterjesztés és az ahhoz kapcsolódó új állománytáblázatok csak a belügyminiszteri jóváhagyással lépett hatályba és csak azt követően került kiadásra az érintett szervek részére. Nem fogadta el a bíróság azon alperesi álláspontot, hogy a Zsaru Magazin, mint önálló osztály már X. 20-án az előterjesztés országos rendőrfőkapitány által aláírásának napján megszűnt, mivel a 11/1997. (II.18.) BM rendelet 30. (2) bekezdés a. pontja alapján annak megszüntetésére az országos rendőrfőkapitány saját hatáskörében jogosult volt. Teljes mértékben helytállónak találta ezzel kapcsolatban a felperesi okfejtést, ugyanis nem vitatható az, hogy a perbeli átszervezés mint ahogyan az az előterjesztés címéből és tartalmából is kitűnik az ORFK szervezeti felépítésének komplex átalakítására irányult, amelynek keretében sor került a Zsaru Magazin szerkesztőségével kapcsolatos szervezeti változásokra is. Ez utóbbit tehát nem lehet az ORFK vezetője előbbiektől független, önálló intézkedésének tekinteni. Ezt alátámasztja még az előterjesztés szövege is, amely a 3. oldal 2. bekezdésében hivatkozik a
5 11/1997. BM rendelet 29. (2) bekezdésében biztosított hatáskörre, amely alapján az országos főkapitány a szervezet átalakításra vonatkozó javaslatát megteszi. A hivatkozott rendelet 29. (6) bekezdése pedig összhangban a 25. (9) bekezdésének rendelkezésével az országos parancsnokság szervezeti felépítése komplex átalakítása esetében a szervezeti állománytábla jóváhagyását a belügyminiszter hatáskörébe utalja, aki egyszersmind egyetértési jogot is gyakorol ebben az esetben. (Itt megjegyzendő, hogy az ORFK a Hszt. 2. e., f. pontja értelmében országos parancsnokságnak minősül.) Mindezek alapján tehát egyértelmű, hogy az előterjesztésben foglalt intézkedések és az azt realizáló szervezési állománytáblázatok csak a belügyminiszteri jóváhagyást (azaz X. 26- át) követően léphettek hatályba. Ebből következően az X. 22-i hatályú parancsok indoka a kihirdetéskor valótlan volt. Egyetértett a bíróság a felperesekkel abban a vonatkozásban is, hogy a Zsaru Magazinnal kapcsolatos szervezeti változtatások csak formailag elnevezését tekintve érintették a felperesek által korábban betöltött munkakörüket. Tény ugyan, hogy a főszerkesztői munkakört az átszervezés eredményeként a kommunikációs igazgatóhoz telepítették, azonban azt az alperes által becsatolt munkaköri leírás szerint ténylegesen az igazgatótól delegált jogkörében az Újságíró Osztály vezetője jogosult gyakorolni. Ugyanígy megállapítható az is, hogy az osztályvezető-helyettes a korábbi főszerkesztő-helyettesi feladatokat kell, hogy ellássa. Ebből pedig egyértelműen kitűnik, hogy a felperesek munkakörét az átszervezés gyakorlatilag nem érintette, csupán a beosztásuk elnevezése változott meg. Megegyezett a bíróság álláspontja a felperesével a szakszervezeti jogok sérelme tekintetében is. A Hszt. 33. (1) bekezdésében foglaltak alperes szerinti szűkebb értelmezése ugyanis nem egyezik a törvényalkotó szándékával, amelynek célja nyilvánvalóan a szakszervezeti tisztségviselők védelme annak érdekében, hogy érdekvédelmi tevékenységüket szolgálati helyükön kifejthessék. Azzal, hogy a felpereseket eredeti beosztásukból felmentették, szolgálati helyükről eltávolították, megakadályozták szakszervezeti tisztségük ellátásában. Ezzel tehát kétségtelenül sérültek a szakszervezet jogosítványai. A fentiek alapján tehát a bíróság megállapította, hogy az alperesi intézkedések jogellenesek, mivel azok indoka nem valós és okszerű, továbbá sértik a szakszervezeti tisztségviselők
6 védelmével kapcsolatos rendelkezéseket, ezért a bíróság a parancsokat hatályon kívül helyezte és kötelezte alperest az eredeti állapotnak megfelelő beosztásban való továbbfoglalkoztatásra. A pervesztes alperest az évi XCIII. tv. 5. (1) bekezdés c. pontja alapján személyes illetékmentesség illeti meg, ezért az eljárási illetéket a 6/1986. (VI.25.) IM. rendelet 3. (3) bekezdése, illetve a 14. alapján az állam viseli. A perköltség összegét a bíróság- figyelemmel a meg nem becsülhető perértékre a többször módosított 12/1991. (IX.29.) IM. rendelet 1. (1) bekezdés d.) pontja által meghatározott összegben állapította meg és kötelezte annak viselésére a pervesztes alperest a Pp. 78. (1) bekezdése alapján. Az ítélet elleni fellebbezés lehetőségét a Pp és a 358. biztosítja. Budapest, szeptember 10. A. dr. Viniczai Éva sk. a tanács elnöke az aláírásban akadályozott Bakó Dezső és.. András helyett is.
7 FŐVÁROSI BÍRÓSÁG mint másodfokú bíróság 49.Mf.28164/1999/4. A MAGYAR KÖZTÁRSASÁG NEVÉBEN! A Fővárosi Bíróság, mint másodfokú bíróság a Független Rendőr Szakszervezet (1077 Budapest, Király u. 71.) által képviselt Dr. L.R., I. rendű és F. Gy., II. rendű felpereseknek az Országos Rendőrfőkapitányság (1139 Budapest, Teve u. 4-6.) alperes ellen beosztásból felmentés és rendelkezési állományba helyezés jogellenességének megállapítása iránt indított perében a Fővárosi Munkaügyi Bíróság 4.M.372/1999/13. számú ítélete ellen az alperes 14. sorszám alatt előterjesztett fellebbezése folytán meghozta az alábbi í t é l e t e t : A Fővárosi Bíróság az elsőfokú bíróság ítéletét helybenhagyja azzal a pontosítással, hogy elrendeli a felperesek eredeti jogállásukba történő továbbfoglalkoztatását. Az ítélet ellen fellebbezésnek nincs helye.
8 I n d o k o l á s : Az elsőfokú bíróság a felperesek keresetének melyben beosztásukból történő felmentésük és rendelkezési állományba helyezésük jogellenességének megállapítását kérték helyt adott. Megállapította, hogy az alperes vezetője október 26-án kelt 005/1807. és 005/1808. számú parancsai jogellenesek, ezért azokat hatályon kívül helyezte. Kötelezte az alperest, hogy a felpereseket eredeti szolgálati beosztásuknak megfelelő új beosztásba helyezze vissza. Felhívta továbbá az alperest 7.500,- Ft perköltségnek a felperesek részére történő rendezésére. Az ítélet ellen az alperes fellebbezéssel élt. Kérte az elsőfokú bíróság határozatának megváltoztatását és a felperesek keresetének elutasítását. A felperesek ellenkérelme az elsőfokú bíróság ítéletének helybenhagyására irányult. A fellebbezés nem alapos. Az elsőfokú bíróság a tényállást helyesen állapította meg és helytálló az arra alapított érdemi döntése is. A felperesek május 1-től a Zsaru Magazin Szerkesztőségéhez kerültek kinevezésre, az I.rendű főszerkesztői, a II.rendű főszerkesztő-helyettesi beosztásba. A Zsaru Magazin korábban önálló osztályként működött az alperes hivatlán belül, a hivatalvezető közvetlen alárendeltségében. Az alperes szervezete egészét érintően átszervezést hajtott végre. A szervezet korszerűsítésével egyidejűleg a Zsaru Magazin Szerkesztőség, mint önálló szervezeti egység megszűnt. A Zsaru Magazin Szerkesztősége beolvasztásra került a Kommunikációs Igazgatóság keretében működő Újságíró Osztályba. Az átszervezéssel tehát a Zsaru Magazin, mint folyóirat szerkesztése és kiadása megszüntetésre nem került. A korszerűsítést követően is a kiadványt az alperes folyamatosan megjelentette.
9 A felperesek október 26-án az alperes részéről átszervezésre hivatkozással a Zsaru Szerkesztőség állományából főszerkesztő, illetve főszerkesztő-helyettesi beosztásukból felmentésre és egyidejűleg rendelkezési állományba helyezésre kerültek. Az alperes fenti eljárása jogszerűnek nem tekinthető. Az átszervezés során a Zsaru Magazin viszonylatában csak a szervezeten belüli irányítási rendszert módosították. A felperesek által betöltött főszerkesztő, illetőleg főszerkesztő-helyettesi munkakörök megszüntetésre nem kerültek, az e beosztásokba tartozó munkaköri feladatok alapjaiban nem változtak. Így tehát az átszervezés a felperesek által betöltött munkaköröket nem érintette. Minderre bizonyíték, hogy október 21-én a Belügyminisztériumtól I.L.L. és Cs.Cs.K. az alpereshez a Zsaru című rendőrségi magazin szerkesztésével kapcsolatos feladatok ellátására átirányításra kerültek. Ezt egyébként az alperes sérelmezett intézkedését követően megjelent képes hetilap impresszuma is tartalmazza, amelyben I.L.L-t megbízott főszerkesztőként és Cs.Cs.K-t megbízott főszerkesztő-helyettesként fel is tüntetik. A fentiek egyértelműen alátámasztják az alperes állításával ellentétben, hogy a felperesek munkaköre megszüntetésre nem került. Ilyen körülmények mellett még ha a Zsaru Magazint illetően szervezeti egység változás történt is, ez nem képezheti alapját az évi XLIII. tv. (Hszt.) 44. (1) bekezdés d) pontja szerinti jogszerű felmentésnek és rendelkezési állományba helyezésnek. Az alperes a kifejtettekre figyelemmel a felpereseket az új szervezeti egységen belül korábbi beosztásuknak megfelelően köteles továbbfoglalkoztatni az ennek megfelelő besorolás és illetmény biztosításával. Az nem vitás, hogy a felperesek magasabb beosztásra, kedvezőbb besorolásra és illetményre igényt nem tarthatnak. A Fővárosi Bíróság rámutat arra, hogy önmagában a felmentéseknek az nem képezheti indokát, mint ahogy a felperesek panaszai alapján eljárt alperesi vezető határozataiban rögzítette: a Zsaru Magazin új arculatának kibontakozása érdekében új személyt kívánok foglalkoztatni. Ezen megokolás ugyanis semmiképpen nem utal sem átszervezésre, sem az ezzel összefüggésben foganatosított beosztás megszüntetésére. Ugyancsak nem támasztották alá a főszerkesztői, illetve főszerkesztő-helyettesi beosztás megszüntetését a Magyar Köztársaság Belügyminiszterének szolgálati panaszt elutasító határozatai sem.
10 A másodfokú bíróság osztja az elsőfokú bíróság azon álláspontját, hogy az alperes sérelmezett intézkedéseit azt megelőzően hajtotta végre, hogy a korszerűsítésre vonatkozó javaslatot a miniszter jóváhagyta volna. A felperesek felmentésére és rendelkezési állományba helyezésére október 22-én került sor, ezzel szemben a miniszteri jóváhagyás csak október 26-án történt. Erre figyelemmel az alperes intézkedése jogszerűnek ezért sem tekinthető. A másodfokú bíróság a kifejtettekre tekintettel az elsőfokú bíróság ítéletét a Pp (2) bekezdése értelmében helybenhagyta. A szakszervezeti tisztségviselőket megillető védelemmel összefüggésben a Fővárosi Bíróság állásfoglalását mellőzte, figyelemmel arra, hogy a döntéshozatalra tekintettel ennek jelentősége nincsen. A felpereseknek illetményüket az alperes mindvégig folyósította. A Fővárosi Bíróságnak ezért e tekintetben döntenie nem kellett. A felperesek költséget nem igényeltek. A Fővárosi Bíróság ezért a költségviselés felőli rendelkezését a Pp. 78. (2) bekezdése értelmében mellőzte. Budapest, február 2. dr. Kovács Tamás sk. a tanács elnöke Bné. dr. Ölveczkí Edit sk. előadó bíró dr. Vrábl Eszter sk. bíró

References: Bíróság 
 Bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 BÍRÓSÁG 
 bíróság 
 bíróság 
 Bíróság 
 Bíróság 
 bíróság 
 bíróság 
 bíróság 
 bíróság 
 bíróság 
 Bíróság 
 bíróság 
 bíróság 
 bíróság 
 bíróság 
 Bíróság 
 Bíróság